AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo sudarymo

 **1. Parengto tarybos sprendimo projekto tikslai ir uždaviniai**

 Lietuvos Respublikos paramos būstui įsigyti ar išsinuomoti įstatymas numato, kad savivaldybės taryba sudaro parduodamų savivaldybės būstų ir pagalbinio ūkio paskirties pastatų sąrašą.

 Molėtų rajono savivaldybės taryba 2017 m. rugsėjo 28 d. sprendimu Nr. B1-177 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo sudarymo“ patvirtino šį sąrašą. 2018 m. sausio 9 d. Molėtų rajono savivaldybė pardavė gyvenamąjį namą, esantį Molėtų r. sav., Alantos sen., Alantos mst., Dariaus ir Girėno g. 2A, už 1084,32 Eur. 2019 m. sausio 14 d. – būstą, esantį Molėtų r. sav., Skudutiškio k., Utenos g. 10, už 6498,75 Eur. 2019 m. vasario 20 d. – būstą, esantį Molėtų r. sav., Čiulėnų sen., Toliejų k., Toliejų g. 22, už 5683,40 Eur. 7 būstai pripažinti netinkamais gyventi ir išbraukti iš šio sąrašo.

 Atsižvelgiant į anksčiau minėtus pasikeitimus Molėtų rajono savivaldybės būstų fondo būstų sąraše ir Molėtų rajono savivaldybės socialinio būsto, kaip savivaldybės būsto fondo dalies, sąraše, Savivaldybės tarybai teikiamas sprendimo projektas dėl parduodamų savivaldybės būstų ir pagalbinio ūkio paskirties pastatų sąrašo sudarymo.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis.

 Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Pardavus šiame sąraše esančius būstus, lėšos bus panaudotos socialinio būsto fondo plėtrai.

 **4. Priemonės sprendimui įgyvendinti**

Priimti teigiamą sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

 **6.Vykdytojai, įvykdymo terminai**

Molėtų rajono savivaldybės administracija.